kardosdrur/scandi-wiki huggingface dataset:
Lunar Orbiter 1

Lunar Orbiter 1 var en del af Lunar Orbiter-programmet og skulle tage billeder af Månens overflade, der skulle bruges til at finde sikre landingssteder for Apollo- og Surveyor-programmet. Den skulle også undersøge tyngdekraften, strålingen og mikrometeorider omkring Månen.

Rumsonden Lunar Orbiter 1 blev opsendt den 10. august 1966, klokken 20:26 og placeret i et parkeringskredsløb om Jorden, klokken 20:31 (UTC+1).  Den blev sendt videre mod Månen klokken 21:04 (UTC+1).
Turen gik ikke helt fejlfrit, rumsondens Canopus stjernekamera gik midlertidigt ned (Formentlig pga. direkte sollys) og rumsonden blev også overophedet på vej mod Månen. Stjernekameraproblemet blev løst ved at navigere efter Månen. Overophedningen blev løst ved at dreje rumsonden 36 grader væk fra solen, og dermed sænke temperaturen.
92,1 timer efter opsendelsen, gik Lunar Orbiter 1 ind i et næsten ækvatorialt kredsløb om Månen.

Rumsonden modtog billeddata fra den 18. august 1966, til den 14. september 1966.
Totalt 42 højkvalitets- og 187 mellemkvalitetsbilleder blev optaget på rullefilm og fremkaldt om bord. Negativerne blev derefter linjescannet og uploaded til Jorden. Billederne  dækkede over 5 millioner km² af Månens overflade, og ca. 75% af det planlagte, også selvom de første højkvalitetsbilleder viste uskarphed. Den tog også de første to billeder af Jorden fra Månens afstand. Præcisionsdata var samlet fra alle de andre eksperimenter gennem målinger i kredsløb viste at Månens tyngdekraft var svagt pæreformet, og ingen mikrometeoridesammenstød blev målt. Efter at rumsonden var løbet tør for film blev den beordret til at knuses mod Månens overflade ved 7 grader N højde, 161 grader E længde (selenografiske koordinater) den 29. oktober 1966 i dens 577. kredsløb.  

Rumsonder
Ivar Vind

Ivar Emil Vind (født 5. januar 1921 i Everdrup, død 11. februar 1977 Davinde) var en dansk atlet (højdespringer), idrætsleder, godsejer, hofjægermester og kammerherre.

Vind var søn af godsejer, kammerherre Ove Vind og hustru Elsa f. O'Neil Oxholm, blev student 1941 og sekondløjtnant i Livgarden 1945. Vind var fra 1951 gift med Alexandra, komtesse af Rosenborg. Han ejede 1950-1974 Sanderumgård ved Odense, det var også her han døde 1977. 

Vind var medlem af Akademisk Idrætsforening (-1945), AIK Ålborg (1946) og Odense GF (1946-). Han var fire gange dansk mester og dansk rekord-indehaver i højdespring.

Vind var IOC-medlem 1958-1977 og præsident for Danmarks Olympiske Komité 1973-1977.

Internationale mesterskaber 
 1946 EM Højdespring nummer 9 1,90

Danske mesterskaber 
  1947 Højdespring 1,90
  1946 Højdespring 1,92
  1945 Højdespring 1,85
  1944 Højdespring 1,80
  1943 Højdespring 1,85

Eksterne henvisninger 
 DAF i tal – Ivar Vind 
 Kraks Blå Bog 1974

Noter 

Højdespringere fra Danmark
Atleter fra AIK Ålborg
Atleter fra Akademisk Idrætsforening
Atleter fra Odense Atletik/OGF
IOC
Idrætsledere fra Danmark
Ivar
Godsejere fra Danmark
Danskere i 1900-tallet
Personer fra Odense
Officerer fra Danmark
Personer i Kraks Blå Bog (afdøde)
Kammerherrer fra Danmark
Hofjægermestre fra Danmark
Fet Et Moi

Fet Et Moi er en tysk Techno-producer.
 

Musikere fra Tyskland
Tjek fødsels- og dødsår
Kim Carnes

Kim Carnes, født 20. juli 1945, er en sangerinde fra USA. Kim Carnes er især kendt for hitsinglen "Bette Davis Eyes" fra 1981, der henviser til den amerikanske skuespiller Bette Davis' øjne.

Eksterne henvisninger 

 kimcarnes.com
 

Musikere fra USA
Mary Jane Girls

Mary Jane Girls var en amerikansk popgruppe der hittede i 1980'erne. Gruppen er bedst kendt for singlen "In My House".

Popgrupper fra USA
Karl Joseph Simrock

Karl Joseph Simrock, (18. august 1802 i Bonn – 18. juli 1876) var en tysk digter, oversætter og germanist.

Simrock studerede jura og germanistik i Bonn og fortsatte sine sproglige studier i Berlin, især under Lachmann. 1826 blev han sagfører ved kammerretten. Hans første større litterære arbejde var en metrisk oversættelse af Nibelungenlied (1827, 58. oplag 1906), der vakte opsigt og stor udbredelse, da publikum blev grebet af interesse for det tyske nationaldigt. Senere fulgte Hartmann von Aues Der arme Heinrich (1830, 2. oplag 1875).

Da Simrock havde forherliget Julirevolutionen i digtet Drei Farben, blev han afskediget af Statstjenesten, hvorefter han flyttede til Bonn (1832), hvor han habiliterede sig som docent og 1850 blev professor i tysk sprog og litteratur. I nogen tid forinden levede han på sit gods Menzenberg. Den oversættervirksomhed, han udfoldede, var meget omfattende. Han udgav: Walther von der Vogelweides digte (2 bind, 1833), Wolfram von Eschenbachs Parcival und Titurel (1842), Reineke Fuchs (1845), Die Edda (1851), Heliand (1856), Beowulf (1859), Freidanks Bescheidenheit (1867), Sebastian Brants Narrenschiff (1872) og Spees Truznachtigall (1876).

Hans oversættelsers nøjagtighed og formfuldhed lader adskilligt tilbage at ønske, men læseverdenen har ikke af den grund nægtet dem sit bifald. Endvidere har Simrock udgivet (sammen med Echtermeyer og Henschel) Quellen des Shakespeare in Novellen, Märchen und Sagen og Volksbücher. Fremdeles kan nævnes hans sagasamlinger Heldenbuch (6 bind, 1843—46) og Das kleine Heldenbuch. Han oversatte nogle af Shakespeares dramaer og hans digte, samt Tegnérs Frithiofs saga. Hans egne originale digte findes i Rheinsagen aus dem Munde des Volkes und deutscher Dichter. Særskilt udkom Bertha die Spinnerin og Legenden.

Endnu må nævnes hans Handbuch der deutschen Mythologie, Das malerische und romantische Rheinland og navnlig hans righoldige, men lidet kritiske Die deutschen Sprichwörter, Deutsches Kinderbuch, Die geschichtlichen deutschen Sagen, Die deutschen Volkslieder og Das deutsche Rätselbuch. Af hans Gedichte (1844) er An den Rhein, an den Rhein, zieht nicht an den Rhein og Es war einmal ein König, ein König war's am Rhein blevne meget yndede. Ausgewählte Werke blev udgivet af Gotthold Klee (12 bind, Leipzig 1907).

Kilder 

 

Digtere fra Tyskland
Oversættere fra Tyskland
Tyskere i 1800-tallet
Åbne Døre

Open Doors (engelsk Open Doors) er en international organisation, der har til formål at hjælpe forfulgte kristne verden over gennem både praktisk og åndelig støtte.

Åbne Døre blev startet af hollænderen Andrew van der Bijl, der er kendt under navnet Broder Andreas, i 1950'erne. Broder Andreas begyndte i 1955 med at smugle bibler til de kristne bag jerntæppet, der blev forfulgt af de kommunistiske myndigheder, havde ingen mulighed for at skaffe bibler. Det blev sidenhen beskrevet i bogen Guds Smugler.

Arbejdet blev siden stærkt udvidet, og i dag arbejder Open Doors med at hjælpe forfulgte kristne i flere end 60 lande. Organisationen er helt afhængig af frivillige midler og har kontorer i 25 lande verden over.

Åbne Døre i Danmark 
I dag ledes Open Doors Danmark og Færøerne af René Brocelius Ottesen, og drives fra landskontoret i Aarhus. Kontoret har desuden tilknyttet 10 ansatte.

Referencer

Eksterne kilder/henvisninger 
 Åbne Døre Danmark
 Open Doors International

Kristne organisationer
Etableret i 1955
Melchior Vulpius

Melchior Vulpius (ca. 1570 – 1615 i Weimar) var en tysk komponist.

Vulpius har komponeret en række kirkelige værker: Cantiones sacræ (1602—04), »Kirchengesänge und geistliche Lieder
Dr. Luthers« (1604), Canticum beatissimæ
Virginis Mariæ (1605), »Lateinische
Hochzeitsstücke« (1608), Opusculum novum
selectissimarum cantionum sacrarum (1610), »Das Leiden
und Sterben unseres Herrn Erlösers Jesu
Christi« (1613) (efter Matthæus Evangeliet), »Erster
(zweiter, dritter) Teil der sonntäglichen
Evangelischen Sprüche« (1619—21). V.’s Værker
anses for nogle af de ædleste inden for den
protestantiske Kirkemusik; hans Koraludsættelser
benyttes den Dag i Dag i adskillige
lutherske Kirker og er mønsterværdige med Hensyn
til deres paa samme Tid strenge, fromme og
dog saa inderlig følte Stil. V. nærede stærke
musikteoretiske Interesser og besørgede en
Nyudgave af Heinrich Faber’s meget benyttede
teoretiske Værk, til hvilket V. føjede enkelte
Kapitler af eget Forfatterskab.

Se også 
 Sange på Wikisource

Komponister fra Tyskland
Klokkerholm (Syddjurs Kommune)

Klokkerholm er et mindre bebygget område på Djursland, beliggende i Vistoft Sogn på Mols nær ved Oversø, mellem landsbyerne Fuglsø og Vistoft. Stedet hører til Syddjurs Kommune og ligger i Region Midtjylland.

Klokkerholm består hovedsageligt af sommerhusbebyggelse.

Området har taget sit navn fra en gård og vej ved navn "Klokkerholm" i selvsamme område.

Lokaliteter i Syddjurs Kommune
Ble

En ble er et absorberende materiale, hvis funktion det er at opfange urin og afføring - ofte udformet som underbukser. Bleer bruges af personer, som ikke selv kan kontrollere blære og afføring, typisk små børn, inkontinente voksne og større børn, der oplever sengevædning.

Det mest benyttede er engangsbleer fremstillet af tykt papir, men til spædbørn er tøjbleer et alternativ. Tøjbleer er normalt lavet af bomuld, men findes også i uld, bambus og hamp. Oprindeligt var tøjbleer et rektangulært tøjstykke som blev sat fast med en nål, men moderne tøjbleer findes i mange forskellige varianter, farver og mønstre. De sættes normalt fast med velcro eller trykknapper.

Mærker af bleer tæller bl.a. Bambo, Libero, Pampers og Huggies.

Eksterne henvisninger 

Beklædning
Børn
Hygiejneartikler
Drew Seeley

Andrew Edgar "Drew" Seeley (født 30. april 1982 i Ontario, Canada) er en canadisk skuespiller, sanger, sangskriver og danser. Han har indspillet flere sange for the Walt Disney Company. I Danmark er han bedst kendt som den ene af hovedrolleindehaverne i filmen Another Cinderella Story og en del af Troys syngende stemme i High School Musical.

Karriere 

Drew Seeley voksede op i Toronto, Ontario, Canada, hvor han fik en rolle i Hal Princes relancering af Showboat og var en del af stykket i et år. Seeley optrådte på en række spin-off albums fra Disneys film og TV-serie, lige som han var "den syngende stemme" for Zac Efrons karakter Troy i filmen High School Musical. Han har været gæstestjerne i serier som One Tree Hill, Dawson's Creek og Guiding Light. 

I 2005 begyndte Seeley at arbejde med den etablerede producer Ray Cham og sammen skrev de “Getcha Head in the Game” til Disneys High School Musical soundtrack, der fik firedobbelt platin. Det resulterede i en Emmy nominering i kategorien “Best Original Song and Lyrics”. Desuden tog Seeley Zac Efrons (der indspillede Hairspray) plads i den nord- og latinamerikanske "High School Musical: The Concert" tour, hvor han optrådte i haller med plads til 60.000 tilskuere.

Seeleys samarbejde med Disney fortsatte, og han kan høres på flere Disney soundtrack cd'er, inkluderende Disneymania 5, Disneymania 6, Disney Channel Holiday, Radio Disney Jams, Vol. 9 og B'You. Seeleys duet med spanskfødte mexikanske sanger Belinda "Dance with Me", fra platinalbummet Cheetah Girls 2 soundtrack, kan ses og høres på Disney Channel og Radio Disney. Seeley optrådte i Belindas video til "Ni Freud Ni Tu Mama". Han havde også en gæsteoptræden på det nuværende Alvin og de frække jordegern CD "Undeniable", hvor han synger "Shake Your Groove Thing" med Alvin og de andre.

Seeley optrådte i Hallmark Channel filmen Claire sammen med Valerie Bertinelli, og i filmen Fly Kidz, hvor han co-skrev og producerede soundtracket. han skrev og optrådte også med musik for Disney Channels Jump In! med Corbin Bleu og Keke Palmer. Drew spillede sammen medSelena Gomez og Jane Lynch i Another Cinderella Story, hvor han havde rollen som popstjernen Joey Parker. Seeley skrev og optrådte med 4 sange in filmen, og indspillede musikvideoer for begge versioner af hans hit "New Classic". Seeley optrådte også i i Disney Channels "Stuck In The Suburbs" som en hotelmedarbejder.

I sommeren 2009 havde han rollen som Prins Eric i Disney Broadway Musical The Little Mermaid. Samme år kunne han ses i Adam Sandler filmen The Shortcut, og i 2010 filmen Freshman Father.
Han planlægger nu en tour i nordamerika, hvor han vil optræde med sange fra hans EP'er The Resolution, der udkommer i 2010-2011.

Seeley er repræsenteret af William Morris Agency og TalentWorks.

Filmografi

Teater

Eksterne henvisninger 

 

Skuespillere fra Canada
Hella S. Haasse

Hella Serafia Haasse (født 2. februar 1918 i Jakarta – 29. september 2011) var en hollandsk forfatter.

Romanforfattere fra Holland
Novelleforfattere fra Holland
Essayister
Louis Gurlitt

Heinrich Louis Theodor Gurlitt (født 8. marts 1812 i Altona, død 19. september 1897 i Naunhof ved Leipzig) var dansk/tysk maler.

Gurlitt er søn af fabrikant Johann August Wilhelm Gurlitt og Helene født Eberstein. Fra Siegfried Detlev Bendixens atelier i Hamborg, hvor han havde fået sin første uddannelse, kom han til Kunstakademiet i København, hvor han 1832 blev elev af Modelskolen og året efter vandt den mindre sølvmedalje. Han begyndte at udstille 1833, og da han let solgte sine billeder og, med danske kammerater, hvert år gjorde lange og forskellige sommerudflugter, savnede han ikke -motiver. Allerede 1835 anbefalede Akademiet ham som en af "de modneste og talentfuldeste -Elever" til rejseunderstøttelse, som han dog ikke opnåede. Men ved egne midler var han 1836–37 i München, kom hjem og ægtede Elise Saxild, tilbragte 1837-39 i Norditalien og mistede der sidstnævnte år sin hustru. Efter hjemkomsten til København blev han agreeret 1840 og samme år medlem af Kunstakademiet på Egn ved Silkeborg. Han levede og arbejdede nu i Danmark til 1843, da han med en tysk attest fra Akademiet rejste til Düsseldorf, hvor han ægtede sin anden hustru, født Burger, tog til Italien og forblev der til 1847. Allerede forinden havde han atter mistet sin hustru (1844), men blev 1847 for tredje gang gift, nemlig med Elisabeth Lewald. Fra denne tid af har han uafbrudt levet i udlandet, navnlig i Tyskland og Østrig, dette var pga. Gurlitt sammen med Ditlev Blunck støttede Slesvig-holstenerne i forbindelse med Treårskrigen, og Gurlitts billeder blev endda fjernet fra ophængningen i Det kongelige Billedgalleri. Italien tilegnede han sig, som det synes, den tyske malerskoles daværende opfattelse af "italiensk kolorit" og fjernede sig i sine senere arbejder i det hele mere og mere fra den fremstillingsmåde, der havde gjort hans arbejder søgte i Danmark og i hans ungdom havde vakt Akademiets varme interesse for ham. I de senere år har han kun en sjælden gang udstillet i København (1862 og 1876). Den Kongelige Malerisamling ejer seks af hans arbejder fra før 1843.

Referencer

Eksterne henvisninger 
 
 

Malere fra Tyskland
Landskabsmalere
Personer fra Altona
Tilhængere af slesvig-holstenismen
Danskere i 1800-tallet
Medlemmer af Det Kongelige Akademi for de Skønne Kunster
Louis
Alan Taylor

Alan Taylor kan henvise til:

 Alan Taylor (historiker) (født 1955), amerikansk historiker
 Alan Taylor (instruktør) (født 1959), amerikansk filminstruktør
 Alan Taylor (fodboldspiller født 1953), West Ham United-fodboldspiller
 Alan Taylor (fodboldspiller født 1943), tidligere målmand
 Alan Taylor (jurist) (1901–1969), australsk højesteretsdommer
 Alan Taylor (tv-vært) (1924–1997), walisisk tv-vært
 Alan Taylor (racerkører) (født 1966), britisk racerkører
 Alan Taylor (volleyballspiller), canadisk volleyballspiller
 Alan D. Taylor, matematiker
 Alan John Percivale Taylor (1906–1990), britisk historiker

Se også 
 Allan R. Taylor, canadisk bankmand
 Allan Taylor (fodboldspiller) (1905-1981), engelsk fodboldspiller
Charlie Hunter

Charlie Hunter (født 23. maj 1967) er en amerikansk guitarist, komponist og bandleder.

Hunter har indspillet 17 albums, men kom først frem i starten af 1990’erne. Hunter spiller specialfremstillede syv- og ottestrengede guitarer, på hvilke han spiller både basfigurer, rytmeguitar og soloer. Kritikeren Sean Westergaard beskriver Hunter’s guitarteknik som sinds-svimlende og fortæller at han er en kvik improvisator med et øre for god tone, og har altid fantastiske musikere med sig for at lave god musik, og ikke for at prale.

Fodnote 

Guitarister fra USA
Norges håndboldlandshold (herrer)

Norges håndboldlandshold er landets landshold i herrehåndbold og repræsenterer Norge i internationale turneringer i herrehåndbold og landsholdstræner er Jonas Wille og landsholdet er styret af det norske håndboldforbund (NHF). som kontrolleres af landets håndboldforbund, Norges Håndballforbund.

Resultater

OL 
 1972: 9. plads

VM 
 1958: 6. plads
 1961: 7. plads
 1993: 13. plads
 1997: 12. plads
 1999: 13. plads
 2001: 14. plads
 2005: 7. plads
 2007: 13. plads
 2009: 9. plads
 2011: 9. plads
 2013: Ikke kvalificeret
 2015: Ikke kvalificeret
 2017: 
 2019: 
 2021: 6. plads
 2023: 6. plads

EM

Truppen 
Den nuværende norske trup til EM i håndbold 2020 i Norge.

Chefræner:  Christian Berge

Kilder

Eksterne links 

 IHF profil

Herrehåndboldlandshold
Håndboldlandshold (herrer)
Justin Mentell

Justin Mentell (16. december 1982 – 1. februar 2010) var en amerikansk kunstner og skuespiller.

Han blev født i Austin, Texas og fik sin debut i filmen Miss Liberty, efter sin første debut begyndte han at optræde ved de lokale teatre, blandt andet i en musical af Peter Pan. Efter familien flyttede til Waukegan, Illinois, gik han på Northbrook Children's Theater, hvor han fortsatte med at optræde.

Han spillede med i tv-serien Boston Legal i rollen som Garrett Wells.

Den 1. februar 2010 døde han i en bilulykke nær Mineral Point, Wisconsin, det menes, at han var faldet i søvn ved rattet. Han havde ikke sikkerhedssele på og blev derfor slynget ud af sit køretøj og blev erklæret død på stedet.

Filmografi 
 G-Force (2009)
 Palo Alto (2007)
 77 (2006)
 Boston Legal (2005–2006)
 Roll Bounce (2005)
 At the Still Point (2005)
 Gotham, IL (2004)

Eksterne henvisninger 

 

Børneskuespillere fra USA
Skuespillere fra USA
Musikere fra USA
Teaterskuespillere fra USA
Christiane Vejlø

Christiane Foged Vejlø Rasmussen (født 19. september 1973) er en dansk erhvervskvinde, debattør, bestyrelsesmedlem, digital trend- og fremtidsanalytiker, radiovært, blogger og foredragsholder. Blev i 2015 optaget i Kraks Blå Bog. 

Gennem ledende stillinger i tele- og mediebranchen har Vejlø siden 2001 haft særlig fokus på teknologisk innovation og etiske problemstillinger i det digitale rum. Hun har fungeret som rådgiver for flere regeringer, og hun er hyppig taler i dansk erhvervsliv og på konferencer i ind- og udland.   

Vejlø driver medie- og konsulentvirksomheden Elektronista Media, som producerer indhold om digital livsstil og ansvarlig teknologi til en række platforme. Elektronista Media driver blandt andet  bloggen på Elektronista.dk.  Vejlø er desuden aktiv som debattør på række sociale mediekanaler. 

Elektronista Media har tidligere udgivet iPad-magasinet Elektronista Mag.  

Vejlø var i hele stationens levetid radiovært på podcasten og teknologiprogrammet Elektronista på Radio24syv. Hun har også forfatteten række ebøger om fremtidstrends og køn og teknologi. 

I 2018 var Vejlø været formand for regeringens ekspertgruppe om dataetik. Gruppen blev nedsat af Disruptionrådet og havde til opgave at udarbejde anbefalinger om god dataetik i virksomheder til regeringen. En af anbefalingerne var et dataetisk råd. Her fortsætter Vejlø som medlem. 

I 2014 var Christiane Vejlø vært i to sæsoner af DR3-quizprogrammet Sladrehanken. Programmet handler om danskernes internetvaner.

Christiane Vejlø har tidligere arbejdet som contentchef og innovationschef i telebranchen og som indholdsproducent med print, web, tv og radio i mediebranchen.

Christiane Vejlø er cand. mag i medievidenskab fra Københavns Universitet og har studeret religionsvidenskab på Aarhus Universitet og University of Montana, USA. Hun var mellem 2009 og 2015 gift med standupkomikeren Geo og sammen har de datteren Effie.

Formand for regeringens ekspertgruppe om dataetik. Med i regeringens Disruptionråd. Medlem af dataetisk råd. Medlem af Dansk Erhvervs Tigerråd. Med i erhvervsministeriets Disruption taskforce. Tidligere i Kulturministeriets Public Service råd.

Publikationer 
 Elektronista eller Elektro-not (ebog 2010)
 Når kvinder bruger teknologi (ebog 2012)
 Klar til fremtiden 
 Den Gode Ide- Om ansvarlig innovation (ebog 2020)

Referencer 

Bloggere
Personer i Kraks Blå Bog
Ansatte ved Radio24syv
Erhvervskvinder
Debattører fra Danmark
Bestyrelsesmedlemmer
Podcastere fra Danmark
Jens-Anton Poulsson

Jens-Anton Poulsson (født 27. oktober 1918, død 2. februar 2010) var norsk officer under anden verdenskrig.

Han begyndte på befaleskolen i sommeren 1939, og blev i april 1940 praktikantofficer i Fredrikstad under den tyske invasion af Norge.

I januar 1941 flygtede han til Sverige. I oktober samme år kom han til Storbritannien, og i november blev han hyret i Kompani Linge. 

Den 19. oktober 1942 hoppede han i faldskærm over Hardangervidda som leder af operation Grouse. De øvrige medlemmer af Grouse var Claus Helberg, Knut Haugland og Arne Kjelstrup. Formålet med aktionen var at standse den tyske produktion af tungt vand ved Norsk Hydros i Rjukan. Holdet landede på Fjarefit i Songadalen, og var parat til at modtage britiske tropper på Møsvassdammen det blev dog en fiasko, da to svævefly styrtede ned. De, der overlevede ulykken blev kort efter henrettet af tyskerne. Gruppen skulle nu tilbringe vinteren ved Hardangervidda under meget barske forhold, indtil februar 1943.

Efter krigen, fortsatte han i militæret. I 1960 blev han leder af DANFOR, den dansk-norske bataljon i FN-styrken UNEF I i Gaza. Han var chef for Kongens Garde, og næstkommanderende i brigaden i det nordlige Norge mellem 1967-68 og chef for infanteriregimentet.

For hans indsats under krigen blev han hædret med Krigskorset med sværd, St. Olavsmedaljen med ekegren og den britiske Distinguished Service Order.

Han døde den 2. februar 2010 91 år gammel.

Militærfolk fra Norge
Medlemmer af Kompani Linge
Kage Baker

Kage Baker (10. juni 1952 – 31. januar 2010) var en amerikansk science fiction og fantasy forfatter. Hun blev født i Hollywood, Californien og boede der det meste af sit liv. Før hun blev forfatter tilbragte hun mange år på teatret. Hun var bedst kendt for sin "Company"-serie. Hendes første historier blev offentliggjort i Asimov's Science Fiction i 1997, og hendes første roman, In The Garden of Iden blev udgivet samme år.

Hendes usædvanlige fornavn (udtales som det engelske ord "cage" (dansk bur)) og er en kombination af navnene på hendes to bedstemødre, Kate og Genevieve. I januar 2010 blev det rapporteret, at hun var alvorligt syg. Hun døde af livmoderhalskræft omkring kl. 1:00 om natten d. 31. januar 2010 i Pismo Beach, Californien.

Referencer

Science fiction-forfattere fra USA
Personer fra Hollywood
Personer døde af kræft
Jim Cummings

James Jonah "Jim" Cummings (født 3. november 1952 i Youngstown i Ohio) er en amerikansk stemmeskuespiller og sanger. Han er bedst kendt for at lægge stemme til Disney-figuren Peter Plys på engelsk.

Ellers er han også kendt for stemmen til Sorteper i en række film og tv-serier, Darkwing Duck i tv-serien af samme navn, paladsvagten Razoul i filmen Aladdin, skurken Shocker i Spider-Man: The Animated Series fra 1990'erne, Minsc fra Baldur's Gate-serien og utallige andre.

Referencer

Eksterne henvisninger 

 

Stemmeskuespillere fra USA
Tegnefilmsdubbere fra USA
Skuespillere fra Ohio
Personer fra Ohio
Cochin Haneefa

Salim Ahmed Ghoush (22. april 1951 – 2. februar 2010), bedre kendt under sit kunstnernavn Cochin Haneefa (malaysisk: കൊച്ചിന് ഹനീഫ), var en indisk filmskuespiller, instruktør og manuskriptforfatter. Han startede sin karriere i 1970'erne. Han har optrådt i mere end 300 film på malaysisk, tamil og hindi.

Karriere 
Han studerede på Kochi St. Augustine's School og St. Albert's College. Han var medlem af den berømte komediegruppe Cochin Kalabhavan, der også omfattede Kalabhavan Mani, Harisree Asokan, Salim Kumar, og Bindhu Panicker. Han fik sin filmdebut i 1979 i en rolle i Ashtavakran. Han spillede med i over 80 tamilske film.

Han spillede mindeværdige roller i mange malayisiske film og instruerede omkring 20 film, deriblandt Valtsalyam og Moonu Masangalkku Munbu.

Han døde den 2. februar 2010, 62 år gammel, i Chennai.

Referencer

Eksterne henvisninger 
 Notice of death of Cochin Haneefa aka Salim Ahmed Ghoush
 Mathrubhumi Online hjemmeside 
 Cochin Haneefa på MSI
 

Filmskuespillere fra Indien
Filminstruktører fra Indien
Manuskriptforfattere fra Indien